Collegium Maius на Јагелонскиот универзитет

мини|348x348пкс|Дворот на Collegium Maius на Јагелонскиот универзитет
**Collegium Maius** (латински „Голем колеџ“) – најстарата зграда на Јагелонскиот универзитет (поранешна **Краковска академија)** која се наоѓа во Краков, на територија на Стариот град на ул. Јагиелонска 15, на аголот од крстосницата со улицата св. Ана 8-10, во Стариот град .

## Историјат
Почетоците на Collegium Maius датираат од 1400 година, кога била обновена Краковската академија. Во тој период, полскиот крал Владислав Јагело купил еднокатна аголна станбена куќа од семејството Печерц од Жешотар за 600 гривни , добиени од наследството од кралицата Јадвига .

Објектот бил проширен во текот на 15 век со докупување на соседните згради. По пожарот во 1492 година, зградите биле поврзани и на нив биле доградени нови катови. Внатрешниот двор тогаш бил опкружен со аркадни конаци со доцноготски сводови. Во 1507 година при изградбата на покривите, како надзор бил назначен Миколај од Копживница. Во тој период бил издигнат калкан над салата и биле поставени ќерамиди. Името *Collegium Maius* започнале да го  користат од средината на 15 век  .мини|240x240пкс| ''Часовник во дворот''На приземјето во Collegium Maius се наоѓале салите за предавања, а на првиот кат *Stuba Communis* (заедничка просторија) биле библиотеките и професорските станови.

Изгледот на зградата опстанал непроменет се до неговата преградба во неоготски стил, кога требало да се приспособи за потребите на Јагелонската библиотека. Градежните работи во периодот 1839–1858 година ги извршувал Карол Кремер, а подоцна во периодот 1864–1870 година Херман Бергман. Библиотеката функционирала во Collegium Maius се до 1940 година. Набргу потоа, започнала реконструкција под надзор на проф. Карол Естрајхер, за да се врати зградата во првобитната состојбата од пред 1840 година. Од тогаш во тој објект се наоѓа Музејот на Универзитетот Јагелонија.

## Музеј
Почетоците на музејската дејност во Collegium Maius датираат од 19 век. Сепак, универзитетските власти во тоа време не можеле официјално да го користат името на *музејот* поради забраната на австриските власти кои во тоа време окупирале. По 1860 година кога грижата за збирките ја презел, професорот по археологија и уметност Јозеф Лепковски, било усвоено политички коректното име *Кабинетот за уметност и археологија*. Во тоа период, канцеларијата се наоѓала во Collegium Novum и била посетена од бројни туристи и странски гости. Нејзината колекција почнала да расте благодарение на бројните записи со вредни артефакти донирани од разни институции  .

Со одлука на Универзитетскиот сенат во 1947 година, бил основан Музејот на Јагелонскиот универзитет, со седиште во Collegium Maius. Збирките содржат главно предмети поврзани со историјата на универзитетот. Ова вклучува, меѓу другото  .

* Збирка на астрономски инструменти, вклучувајќи ги и оние што ги користел Никола Коперник ,
* Арапски астролаб од 1054 година,
* Јагелонскиот глобус, кој е еден од најстарите глобуси на кој се претсавени името и местоположбата на *[[Америка|американскиот континент]]* .

## Градба
Collegium Maius е зграда изградена од камен и тула. Фасадата на ул. Јагиелонска има готски калкани и еркери. Во централниот дел на дворот има бунар, а до него се стугнува низ готскиот портал. Дворот е опкружен со трем поставен на столбови со кристалени сводови. До тремот на првиот кат водат два пара скалила  – поголемите се наречени *професорски скали*  . Од јужната страна, на првиот кат, има украсен, доцноготски влез во Библиотеката – ова е т.н. *Порта Ауреа*  или Златна порта.

Во близина на порталот, на ѕидот има часовник кој во. 9:00, 11:00, 13:00, 15:00 и 17:00 часот изведува мелодија  според песна на Јан Лублински од 16 век и академската химна *Gaudeamus igitur*. Потоа, од часовникот се појавуваат фигури, прикажувајќи шест ликови: Бедел на Јагелонскиот универзитет, кралицата Јадвига, кралот Владислав Јагиело, Јан од Кети, Хуго Колтај и Станислав од Скарбимиерц . Сегашниот часовник е четврти по ред и бил пуштен во употреба во 2000 година  .
Податотека:Jagiellonian_University,_Collegium_Maius_courtyard,_8_Świętej_Anny_street,_Old_Town,_Kraków,_Poland.jpg|врска=Plik:Jagiellonian_University,_Collegium_Maius_courtyard,_8_Świętej_Anny_street,_Old_Town,_Kraków,_Poland.jpg|алт=Dziedziniec Collegium Maius| Дворот на Collegium Maius
Податотека:Kraków_-_Collegium_Maius_-_Dziedziniec_01.JPG|врска=Plik:Kraków_-_Collegium_Maius_-_Dziedziniec_01.JPG|алт=Dziedziniec ze studnią| Двор со бунар
Податотека:Collegium_Maius_09.JPG|врска=Plik:Collegium_Maius_09.JPG|алт=Krużganki ze sklepieniem kryształowym i widokiem na schody profesorskie| Конаците со сводови и поглед кон *професорските* скали
Податотека:Collegium_Maius-Porta_Aurea.JPG|врска=Plik:Collegium_Maius-Porta_Aurea.JPG|алт=Porta Aurea (fragment)| *Златна порта* (детал)
Податотека:Tygodnik_Ilustrowany,_Kraków,_kościół_św._Anny.jpg|врска=Plik:Tygodnik_Ilustrowany,_Kraków,_kościół_św._Anny.jpg|алт=Kościół św. Anny widziany z dziedzińca Collegium Maius w trakcie jego dziewiętnastowiecznej przebudowy| Поглед кон црквата Св. Ана од дворот на Collegium Maius за време на неговата реконструкција од 19 век
Податотека:Jagiellonian_University,_Collegium_Maius_portal,_8_Świętej_Anny_street,_Old_Town,_Kraków,_Poland.jpg|врска=Plik:Jagiellonian_University,_Collegium_Maius_portal,_8_Świętej_Anny_street,_Old_Town,_Kraków,_Poland.jpg|алт=Portal od ul. św. Anny| Портал **(**влез) од ул. Св. Ана


## Филателија
Полската пошта на 1 јуни 1971 година во серијата *По патеката на Коперник* издадела поштенска марка на која е прикажан Collegium Maius со номинална вредност од 60 горши. Изработката била со офсет печатење на обложена хартија, а во оптек била се до 31 декември 1994 година.  Автор на дизајнот на поштенската марката бил  Анджеј Хајдрих. 
## Библиографија

* 
* 
* 

## Наводи